ונסה סלבסט

ונסה סלבסט (באנגלית: Vanessa Selbst; נולדה ב-9 ביולי 1984) היא שחקנית פוקר אמריקאית אשר זכתה ב-3 צמידי אליפות העולם בפוקר, ונבחרה להיכל התהילה של הפוקר לנשים ב-2022. סלבסט היא האישה היחידה שדורגה במקום הראשון ב-GPI.

ביוגרפיה
סלבסט נולדה בברוקלין וגדלה בניו יורק. היא החלה ללמוד תואר במתמטיקה במכון הטכנולוגי של מסצ'וסטס, לפני שעברה לאוניברסיטת ייל ושם עשתה תואר במדע המדינה. היא עבדה במקינזי ושות', וחזרה לפקולטה למשפטים בייל וסיימה תואר במשפטים ב-2012.

קריירת פוקר
סלבסט החלה לשחק באליפות העולם בפוקר ב-2006, והגיעה לשולחן הגמר בטורניר טקסס הולדם הראשון בו היא נכנסה לכסף. ב-2008 זכתה בצמיד אליפות העולם בפוקר הראשון שלה, כשניצחה בטורניר אומהה הולדם. ב-2012 זכתה בצמיד השני שלה בטורניר 10-משחקים מעורבים.

בינואר 2013 ניצחה סלבסט בטורניר ה-High Roller בעלות כניסה של 25 אלף דולר, כחלק מסבב ה-PCA, וזכתה ב-1.4 מיליון דולר. זכייה זו העלתה אותה למקום הראשון בכל הזמנים בזכיות מטורנירים עבור נשים.

ב-2014 זכתה בטורניר טקסס הולדם בעלות כניסה של 25 אלף דולר, ובכך הפכה לאישה הראשונה אשר זכתה ב-3 צמידים באירועים פתוחים שאינם לנשים או מוזמנים בלבד. באותה השנה הייתה גם לאישה הראשונה אשר דורגה במקום הראשון ב-GPI.

בינואר 2018 הודיעה סלבסט על פרישתה ממשחק מקצועני.

נכון לנובמבר 2022, סלבסט זכתה בסך של כ-11.9 מיליון דולר מטורנירי פוקר, כשמתוכם כ-2.2 מיליון דולר בסבב אליפות העולם.

צמידי אליפות העולם בפוקר

חיים אישיים
ב-24 באוגוסט 2013 התחתנה עם מירנדה פוסטר, ולזוג ילד.

קישורים חיצוניים

הערות שוליים 

שחקניות פוקר
שחקני פוקר אמריקאים
שחקני פוקר יהודים
זוכי צמיד אליפות העולם בפוקר מארצות הברית
חברות היכל התהילה של הפוקר לנשים
בוגרות אוניברסיטת ייל
להט"בים אמריקאים
להט"בים יהודים
אמריקאיות שנולדו ב-1984